## Pirkimo sąlygų 4 priedas „Tiekėjų kvalifikacijos reikalavimai“

**TIEKĖJŲ KVALIFIKACIJOS ir kiti REIKALAVIMAI**

1. Tiekėjams nustatomi kvalifikacijos reikalavimai ir reikalavimai dėl aplinkos apsaugos vadybos sistemos standartų laikymosi. Tiekėjai turi atitikti reikalavimus, kurie nurodyti lentelėse.
2. Tiekėjas gali remtis kitų ūkio subjektų pajėgumais, kaip nurodyta lentelėse.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą. Tokiu atveju kartu su pasiūlymu pateikiama ūkio subjekto pasirašytos laidavimo sutarties kopija, patvirtinanti, kad ūkio subjektas, kurio ekonominiais ir (ar) finansiniais pajėgumais remiamasi, yra solidariai atsakingas už tiekėjo įsipareigojimų pagal sutartį vykdymą ir pareikalavus atlygins bet kokią žalą, kilusią dėl netinkamo įsipareigojimų vykdymo ir (ar) nevykdymo. Tiekėjas, kuris bus pripažintas laimėjusiu, privalės pateikti pasirašytos laidavimo sutarties originalus, o nepateikus jų laikoma, kad tiekėjas atsisakė pasirašyti sutartį pirkimo dokumentuose nustatytomis sąlygomis.
4. Jei tiekėjas (jo pasitelkiami specialistai) pats atitinka lentelėje nustatytus reikalavimus, tačiau ketina pasitelkti subtiekėjus (jo specialistus) – tokiu atveju **subtiekėjų specialistai privalo atitikti nustatytus kvalifikacinius reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos**.
5. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent **konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas**.
6. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (*pavyzdžiui, tik išnuomos patalpas, išnuomos įrangą ar pan.*), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
7. Šiame priede reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos[[1]](#footnote-1). Atitinkamai, pirkimo vykdytojas turi nurodyti, iki kada šie dokumentai turės būti pateikti, *pavyzdžiui, iki pirkimo sutarties pasirašymo, iki darbų pradžios ar iki kito, pirkimo vykdytojo nurodyto, termino.*
8. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

Lentelė Nr.1. Tiekėjų kvalifikacijos reikalavimai.

|  |  |  |  |
| --- | --- | --- | --- |
| **Eil.**  **Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| 1. | ***Techninis ir profesinis pajėgumas*** | | |
| 1.1 | Tiekėjas per paskutinius 3 metus[[2]](#footnote-2) (skaičiuojant nuo pasiūlymo pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) būtų tinkamai[[3]](#footnote-3) įvykdęs bent 1 renginių[[4]](#footnote-4) organizavimo sutartį, kurios vertė ne mažesnė kaip 100 000,00 Eur be PVM.  Jeigu sutartis pradėta vykdyti anksčiau nei per paskutinius 3 metus, tačiau pabaigta vykdyti per paskutinius 3 metus, laikoma, kad patirtis atitinka keliamą reikalavimą, jei įvykdytos sutarties atitinkama vertė per paskutinius 3 metus yra ne mažesnė kaip nurodyta. | Pateikiami:  1) pagrindinių per pastaruosius 3 metus suteiktų paslaugų sąrašas, kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji);  2) užsakovų pažymos, kuriose būtų nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai. Tais atvejais, **kai tiekėjas remiasi sutartimi, kurią jis vykdė ne vienas**, bet kartu su kitais ūkio subjektais, pažymoje arba lygiaverčiame dokumente **turi būti aiškiai išskirta informacija apie** **konkretų tiekėją, dalyvaujantį šiame viešajame pirkime ir jo įvykdytą/vykdomą sutarties dalį.**  Perkančioji organizacija gali paprašyti tiekėjo pateikti vykdytų sutarčių kopijas arba išrašus iš sutarčių bei sutarties objektą apibūdinančių dokumentų (pvz. techninė užduotis) kopijas.  Perkančioji organizacija turi teisę kreiptis į paslaugų gavėją (užsakovą) ir prašyti papildomos informacijos apie tiekėjo suteiktas paslaugas. | * jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus; * tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų; * subtiekėjams šis reikalavimas nenustatomas. |
| 1.2. | Tiekėjas turi pasiūlyti kvalifikuotą specialistą, turinčius būtinas žinias bei patirtį, reikalingą paslaugų tinkamam teikimui.   1. *Pastabos:* 2. Tiekėjas gali siūlyti daugiau nei po vieną specialistą, tačiau kiekvienas jų turi atitikti jiems keliamus nurodytus reikalavimus ir pateikti reikalaujamą jų kvalifikaciją įrodančius dokumentus. 3. Specialistų patirtis skaičiuojama mėnesiais, jei keliamas reikalavimas turėti specialistui patirtį konkrečioje srityje ne mažiau kaip 1 metus, tai turi būti suminė patirtis ne mažiau kaip 12 mėn. Darbo patirtis tuo pačiu laikotarpiu vykdant skirtingus projektus arba užimant pareigas keliose darbovietėse nėra sumuojama (pvz. jeigu 2024 m. balandžio 1 d. – gegužės 31 d. buvo užimamos pareigos dviejose darbovietėse, bus laikoma, kad įgyta 2 mėnesių patirtis). Tuo atveju, jeigu specialistas dirbo ne pilną mėnesį, patirtis skaičiuojama taip: jeigu per mėnesį dirbta mažiau kaip pusė atitinkamo mėnesio kalendorinių dienų, laikoma, kad neturi 1 mėnesio patirties, jeigu per mėnesį dirbta ne mažiau kaip pusė atitinkamo mėnesio kalendorinių dienų, laikoma, kad turi 1 mėnesio patirtį). 4. Tiekėjas turi užtikrinti savo specialistų bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas. 5. Specialistų patirtis nesumuojama. Vertinama kiekvieno specialisto maksimali įgyta patirtis. Renginiai pagrindžiantys specialistų patirtį turi būti įgyvendinti iki pasiūlymo pateikimo datos. 6. Jei dalyvis teikia informaciją dėl tebevykdomos sutarties, kurios pagrindu atitinkamas specialistas jau atliko (pilnai įgyvendino) jam priskirtas funkcijas (atitinkančias nustatytus kvalifikacijos reikalavimus), laikoma, kad specialistas atitinka šiam keliamus minimalius kvalifikacijos reikalavimus, tačiau dalyvis turi pateikti šią aplinkybę aiškiai patvirtinantį dokumentą (pvz., pasirašytas paslaugų perdavimo-priėmimo aktas, kuriame būtų įvardintos suteiktos paslaugos bei šias paslaugas suteikęs asmuo).   Specialistai turi tenkinti šiuos žemiau nurodytus reikalavimus: | | |
| 1.2.1. | **Projektų vadovas**, atsakingas už renginio organizavimą, darbuotojų koordinavimą ir tinkamą sutarties vykdymą ir kuris:   * + per paskutinius 5 metus7 turi ne trumpesnę kaip 1 metų[[5]](#footnote-5) vadovavimo patirtį organizuojant renginius;   + per pastaruosius 5 metus7 vadovavo suorganizuojant ne mažiau kaip 1 tinkamai3 įgyvendintą kontaktinį renginį4 arba hibridinį[[6]](#footnote-6) renginį4, ne mažiau kaip 100 dalyvių. | **Tiekėjas, kuris pagal vertinimo rezultatus galės būti pripažintas laimėjusiu, perkančiajai organizacijai pareikalavus, turės CVP IS priemonėmis pateikti skaitmenines dokumentų kopijas arba elektroninės formos dokumentus:**  1) **specialistų pasirašytas** specialistų kvalifikacijos atitikties reikalavimams lenteles pagal pirkimo sąlygų **13 priedą** „Specialisto kvalifikacijos atitikties reikalavimams lentelė skirta kvalifikacijos reikalavimų atitikimo vertinimui“;  2) **paslaugų gavėjo (užsakovo) pažyma** apie tai, kad svarbiausių įgyvendinto projekto paslaugų suteikimas ir galutiniai rezultatai buvo tinkami, kurioje turi būti nurodytas **trumpas paslaugų aprašymas, kuris įrodytų atitikimą nustatytam kvalifikaciniam reikalavimui, specialisto pareigos projekte, specialisto suteiktų paslaugų datos, paslaugų gavėjai, ar paslaugos buvo suteiktos tinkamai** arba kiti lygiaverčiai dokumentai. **Pateiktuose įrodymuose turi būti nurodyti tiekėjų siūlomus specialistus identifikuojantys duomenys (vardas, pavardė), projekto metu įgyvendinti veiksmai**;  3) ketinimų protokolus dėl sutarties sudarymo su specialistais (tuo atveju, jeigu pasitelkiami subtiekėjai (kvazisubtiekėjai) – specialistai, kurie nėra tiekėjo, ūkio subjekto, kurio pajėgumais tiekėjas remiasi, arba subtiekėjo darbuotojai, tačiau juos ketinama įdarbinti, jei pasiūlymas bus pripažintas laimėjusiu) tiekėjo laimėjimo ir sutarties sudarymo su perkančiąja organizacija atveju. Svarbu, kad susitarimai (ketinimų protokolai) būtų sudaryti iki nustatytos pasiūlymų pateikimo dienos;  Svarbu, kad susitarimai (ketinimų protokolai) būtų sudaryti ir pateikti iki nustatytos pasiūlymų pateikimo dienos.  Perkančioji organizacija turi teisę kreiptis į užsakovą ir prašyti papildomos informacijos apie specialisto suteiktas paslaugas. | * tiekėjas; * ūkio subjektas, kurio pajėgumais tiekėjas remiasi, kad atitiktų šį reikalavimą; * jeigu pasiūlymą teikia ūkio subjektų grupė, veikianti pagal jungtinės veiklos (partnerystės) sutartį, ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;   subtiekėjas, jeigu jis vykdys tą pirkimo sutarties dalį, kuriai reikia 1.2.1 papunktyje nustatytos kvalifikacijos (jeigu tiekėjas pats atitinka reikalavimą, tačiau ketina pasitelkti subtiekėją). |
|  |

1. Žr. https://eimin.lrv.lt/lt/veiklos-sritys/verslo-aplinka/reglamentuojamu-profesiniu-kvalifikaciju-pripazinimas ir specialiuosius teisės aktus. [↑](#footnote-ref-1)
2. *Sąvoka „per paskutinius 3 metus“ reiškia terminą, skaičiuojamą nuo paskutinės pasiūlymų pateikimo termino dienos skaičiuojant atgal pilnais metais. Pavyzdžiui: 1) jeigu pasiūlymų pateikimo termino paskutinė diena yra 2025 m. liepos 1 d., tuomet „per pastaruosius 3 metus“ reiškia laikotarpį nuo 2022 m. birželio 30 d. iki 2025 m. birželio 30 d. imtinai, t. y. projektas (sutartis) turi būti užbaigtas šiame laikotarpyje.* [↑](#footnote-ref-2)
3. *Tinkamu įvykdytu renginiu laikomas toks renginys, kurio tinkamą įvykdymą patvirtina (pateikus pažymą ar lygiavertį dokumentą) renginio užsakovas.* [↑](#footnote-ref-3)
4. *Renginiai – tai vieši arba įmonių organizuojami renginiai. Darbo patirtis asmeniniuose renginiuose vertinama nebus.* [↑](#footnote-ref-4)
5. *Specialistų patirtis skaičiuojama sumuojant paslaugų teikimo trukmę, tačiau vienu metu teiktų paslaugų skirtingiems renginiams trukmė sumuojama nebus, t. y. jei specialistas vieną projektą vykdė nuo 2022 m. rugsėjo 1 d. iki 2022 m. lapkričio 1 d., o kitą projektą nuo 2022 m. rugsėjo 1 d. iki gruodžio 1 d., laikoma, kad jo patirtis yra 3 mėn.* [↑](#footnote-ref-5)
6. *Hibridinis renginys – kai dalis renginio pranešėjų ir dalyvių dalyvauja tiek kontaktiniu būdu, tiek internetu. Virtualus renginys – kai renginio pranešėjai ir dalyviai dalyvauja internetu.*

   7 *Sąvoka „per paskutinius 5 metus“ reiškia terminą, skaičiuojamą nuo paskutinės pasiūlymų pateikimo termino dienos skaičiuojant atgal pilnais metais. Pavyzdžiui: 1) jeigu pasiūlymų pateikimo termino paskutinė diena yra 2025 m. liepos 1 d., tuomet „per pastaruosius 3 metus“ reiškia laikotarpį nuo 2020 m. birželio 30 d. iki 2025 m. birželio 30 d. imtinai, t. y. projektas (sutartis) turi būti užbaigtas šiame laikotarpyje.* [↑](#footnote-ref-6)