**LIETUVOS NEFORMALIOJO ŠVIETIMO AGENTŪRA**

Biudžetinė įstaiga, Žirmūnų g. 1B, LT- 09101 Vilnius, tel. (8 5) 276 6578, faks. (8 5) 276 3205, el. p. info@linesa.lt, http://www.lmnsc.lt/

Duomenys kaupiami ir saugomi Juridinių asmenų registre, kodas 302848387. PVM mokėtojo kodas LT100007095119.

Atsisk. sąsk. Nr. LT23 4040 0636 1000 1780

PATVIRTINTA

viešojo pirkimo komisijos 2025 m. spalio 21 d. protokolu Nr. VPPR-85-(7.16 E)

**TARPTAUTINIO VIEŠOJO PIRKIMO „RENGINIŲ ORGANIZAVIMO IR SU RENGINIAIS SUSIJUSIOS PASLAUGOS“**

**ATVIRO KONKURSO SPECIALIOSIOS SĄLYGOS**

**Versija Nr. 1**

TURINYS

[1. Bendra informacija 3](#_Toc185496172)

[2. Pirkimo objektas 3](#_Toc185496173)

[3. Susitikimai su tiekėjais 4](#_Toc185496174)

[4. Tiekėjų pašalinimo pagrindai ir kvalifikacijos reikalavimai 4](#_Toc185496175)

[5. Reikalavimai, susiję su nacionaliniu saugumu 4](#_Toc185496176)

[6. Specialieji reikalavimai pasiūlymų rengimui ir pateikimui 4](#_Toc185496177)

[7. Pasiūlymo galiojimo užtikrinimas 6](#_Toc185496178)

[8. Pasiūlymų vertinimas 6](#_Toc185496179)

[9. Sutarties sudarymas 6](#_Toc185496180)

[10. Kitos sąlygos 6](#_Toc185496181)

Priedai:

1 priedas – Terminai

2 priedas – Techninė specifikacija

3 priedas – Tiekėjų pašalinimo pagrindai

4 priedas – Tiekėjų kvalifikacijos reikalavimai

5 priedas – Europos bendrojo viešųjų pirkimų dokumento (EBVPD) forma

6 priedas – Pasiūlymo forma, A ir B dalys

7 priedas – Ekonominio naudingumo vertinimo kriterijai ir sąlygos

8 priedas – Tiekėjo deklaracija dėl atitikties Reglamento nuostatoms juridiniam asmeniui

9 priedas – Tiekėjo deklaracija dėl atitikties Reglamento nuostatoms fiziniam asmeniui

10 priedas – Sutarties projektas (bendrosios sutarties sąlygos)

11 priedas – Sutarties projektas (specialiosios sutarties sąlygos)

12 priedas – Specialisto kvalifikacijos atitikties reikalavimams lentelė, skirta ekonominio naudingumo vertinumui

13 priedas - Specialisto kvalifikacijos atitikties reikalavimams lentelė, skirta kvalifikacijos vertinimui

# Bendra informacija

* 1. Perkančioji organizacija – Lietuvos neformaliojo švietimo agentūra, juridinio asmens kodas 302848387, adresas Žirmūnų g. 1B, LT-09101 Vilnius. Perkančioji organizacija yra PVM mokėtoja. PVM mokėtojo kodas LT100007095119
  2. Pirkimas neatliekamas naudojantis centralizuotų pirkimų katalogu, nes pirkimo objektą sudarančios prekės ir paslaugos nėra siūlomos CPO LT kataloge.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, **4.4.3. ir 4.4.4.1.** papunkčiais, kai perkamos tik nematerialaus pobūdžio (intelektinės) ir kitokios paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, o siekiant sunaudoti mažiau gamtos išteklių, visa su paslaugų teikimu susijusi informacija turi būti teikiama elektroniniu formatu (elektroniniais .doc, .docx, .pdf ar kitais perkančiajai organizacijai priimtinais formatais, visi Sutarties vykdymo metu perkančiajai organizacijai teikiami dokumentai neturi būti spausdinami) ir elektroninėmis priemonėmis, perkančiosios organizacijos ir Paslaugos teikėjo susitikimai turi būti vykdomi nuotoliniu būdu (*deklaruojama pasiūlymo formoje*). Kiti sutarties metu taikomi aplinkosauginiai reikalavimai nurodyti specialiųjų pirkimo sąlygų 2 priede „Techninė specifikacija“ XIX skyriuje.
  6. Išankstinis skelbimas apie pirkimą nebuvo paskelbtas.
  7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Bendrosios pirkimo sąlygos yra neatskiriama šių pirkimo sąlygų dalis.
  10. **Maksimalūs įkainiai arba maksimali įkainių suma, kurie bus naudojami įvertinimui, ar pasiūlymo įkainiai nėra per dideli ir perkančiajai organizacijai nepriimtini, t. y pasiūlymai, kurių bendra pasiūlymo kaina/bent vienas įkainis viršis pirkimui skirtą lėšų sumą, bus atmesti, kaip neatitinkantys pirkimo dokumentų reikalavimų:**
      1. bendra įkainių suma negali viršyti 100 000,00 Eur be PVM.

# 2. Pirkimo objektas

* 1. Perkančioji organizacija numato įsigyti Renginių organizavimo ir su renginiais susijusias paslaugas (toliau – Paslaugos). Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.
  2. Pirkimo objektas į dalis neskaidomas, kadangi pirkimo objekto, t. y. renginių organizavimo ir su renginiais susijusios paslaugos yra tarpusavyje glaudžiai susijusios, sudarančios vientisą kompleksą, kurio tinkamas įgyvendinimas reikalauja centralizuoto koordinavimo ir vieningo valdymo. Vadovaujantis Lietuvos Respublikos viešųjų pirkimų įstatymo (toliau – VPĮ) 17 straipsnio 1 dalyje įtvirtintais racionalaus lėšų naudojimo, skaidrumo, proporcingumo ir efektyvumo principais, perkančioji organizacija siekia užtikrinti ekonomiškai naudingiausią rezultatą ir išvengti nepagrįstos administracinės naštos. Pirkimo objekto skaidymas į dalis sukeltų didesnes koordinavimo sąnaudas, apsunkintų atsakomybės ribų nustatymą, padidintų paslaugų nesuderinamumo bei sutarties vykdymo trikdžių riziką, o tai neatitiktų VPĮ įtvirtinto proporcingumo ir efektyvumo principų. Siekiant užtikrinti paslaugų kokybės vientisumą, aiškią atsakomybės ribą bei sklandų sutarties vykdymą, šis pirkimas vykdomas neskaidant jo į dalis ir numatant, kad už visą paslaugų spektrą atsakytų vienas tiekėjas. Vienas tiekėjas gali pasiūlyti visą paslaugų kompleksą ir užtikrinti, kad visi renginio elementai būtų suderinti tarpusavyje. Tai leistų išlaikyti vieningą renginio koncepciją, stilių ir kokybės standartus. Sutarties administravimas su vienu tiekėju sumažina perkančiajai organizacijai tenkančią darbo ir laiko sąnaudų naštą, nes nereikia koordinuoti kelių sutarčių, derinti terminų ar spręsti ginčų tarp skirtingų paslaugų teikėjų.
  3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
  5. Renginių organizavimo ir su renginiais susijusios paslaugos,BVPŽ kodas: 79952000-2 - Su renginiais susijusios paslaugos.

# 3. Susitikimai su tiekėjais

* 1. Perkančioji organizacija nerengs susitikimo su tiekėjais dėl pirkimo sąlygų paaiškinimo.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 4 priede.

# 5. Reikalavimai, susiję su nacionaliniu saugumu

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 8 ir 9 prieduose. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.

5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

5.3. Perkančiajai organizacijai kilus abejonių dėl tiekėjo deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

5.4. Perkančiajai organizacijai iš ekonomiškai naudingiausią pasiūlymą pateikusio tiekėjo gali prašyti pateikti vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. **Pasiūlymai teikiami viename voke:**
       1. užpildyta ir pasirašyta **pasiūlymo forma**, pateikta specialiųjų pirkimo sąlygų **6 priede, A dalis** (techninė informacija);
       2. ***įgaliojimas*** ar kitas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
       3. užpildytas **EBVPD** (specialiųjų pirkimo sąlygų **5 priedas**). Pasirašydamas pasiūlymą, tiekėjas patvirtina ir EBVPD tikrumą. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė) ir kiekvienas ūkio subjektas (išskyrus kvazisubtiekėjus), kurių pajėgumais tiekėjas remiasi, kad atitiktų profesinio pajėgumo reikalavimus. Kiekvieno tiekėjų grupės nario ir ūkio subjekto EBVPD turi būti patvirtintas jo vadovo arba kito asmens, turinčio teisę jį pasirašyti (turi būti pridėtas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti), parašu;
       4. **jungtinės veiklos sutarties** kopija (jeigu pirkime dalyvauja ūkio subjektų grupė jungtinės veiklos sutarties pagrindu). Visi jungtinės veiklos parteriai nurodomi pasiūlymo formos 1 punkte „Informacija apie tiekėją“;
       5. pasiūlymo galiojimą užtikrinantis dokumentas (nereikalaujama);
       6. **ketinimų protokolai, sutikimai, deklaracijos ar kiti dokumentai**, įrodantys, kad pasitelkiamų ūkio subjektų, įskaitant ir tuos kurių pajėgumais remiasi, ištekliai bus prieinami per visą sutartinių įsipareigojimų vykdymo laikotarpį (jeigu tiekėjas pasitelkia ūkio subjektus, įskaitant ir tuos kurių pajėgumais remiasi). Visi ūkio subjektai nurodomi pasiūlymo formos 2 punkto „Informacija apie ūkio subjektus, subtiekėjus ir kvazisubtiekėjus“ atitinkamuose papunkčiuose;
       7. **specialistų teikiamų ekonominio naudingumo vertinimui patirties aprašymai**, užpildyti pagal pirkimo sąlygų **12 priedą** „Specialisto kvalifikacijos atitikties reikalavimams lentelė skirta ekonominio naudingumo vertinimui“ (kiekvienas specialistas turi užpildyti atskirą lentelę);
       8. **užsakovų pažymos, atsiliepimai** ir kiti dokumentai, skirti pasiūlymų vertinimui pagal kainos ir kokybės santykį;
       9. **techninė pasiūlymo dalis, atliktos užduoties, skirtos pasiūlymų vertinimui pagal ekonominio naudingumo vertinimo kriterijų vykdymui, aprašymas,** kaip nurodyta specialiųjų pirkimo sąlygų 7 priedo „Pasiūlymų vertinimo kriterijai ir sąlygos“ vertinimo kriterijų aprašyme;
       10. užpildyta **deklaracija** dėl (ne)atitikties Reglamento nuostatoms, kuri pateikta specialiųjų pirkimo sąlygų 8 ir 9 prieduose.
       11. užpildyta ir pasirašyta pasiūlymo formos, pateiktos specialiųjų pirkimo sąlygų **6 priede, B dalis**, kurioje įrašoma pasiūlymo kaina/įkainiai;
       12. ***įgaliojimas*** ar kitas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti.
    2. **Perkančiajai organizacijai nustačius ekonomiškai naudingiausią pasiūlymą (galimą pirkimo laimėtoją), CVP IS pranešimu pateikiama** (šių dokumentų nereikalaujama teikti kartu su pasiūlymu):
       1. tiekėjo (kiekvieno tiekėjų grupės nario) ir ūkio subjekto, jeigu jo pajėgumais tiekėjas remiasi, **pašalinimo pagrindų nebuvimą įrodantys dokumentai**, kurie nurodyti specialiųjų pirkimo sąlygų **3 priede** „Tiekėjų pašalinimo pagrindai“ lentelės skiltyje „Pašalinimo pagrindų nebuvimą įrodantys dokumentai“, prašoma tik turint pagrįstų abejonių dėl tiekėjo patikimumo;
       2. tiekėjo (kiekvieno tiekėjų grupės nario) ir ūkio subjekto, jeigu jo pajėgumais tiekėjas remiasi, **kvalifikacijos reikalavimus įrodantys dokumentai**, kurie nurodyti specialiųjų pirkimo sąlygų **4 priede** „Tiekėjų kvalifikacijos reikalavimai“ lentelės skiltyje „Atitiktį reikalavimui įrodantys dokumentai“, tame tarpe ir specialiųjų pirkimo sąlygų **13 priedą** „Specialisto kvalifikacijos atitikties reikalavimams lentelė skirta kvalifikacijos reikalavimų atitikimo vertinumui“ (kiekvienas specialistas turi užpildyti atskirą lentelę).
       3. **dokumentai (pavyzdžiui juridinio asmens akcininkų, naudos gavėjų informacija, įmonės steigimo dokumentai ir pan.)**, įrodantys deklaracijoje pateiktų duomenų teisingumą dėl **nacionalinio saugumo**, kaip nurodyta 5 skyriuje.
  1. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
     1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
     2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti);
  2. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą. Komisija turi teisę nereikalauti juridinio asmens/specialistų kvalifikaciją pagrindžiančių sertifikatų vertimo į lietuvių kalbą, jeigu pasiūlyme nurodyta informacija užsienio kalba Komisijai yra suprantama.
  3. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai taip pat turi būti nurodomi dviejų skaičių po kablelio tikslumu
  4. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# Pasiūlymo galiojimo užtikrinimas

7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

8.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys bei užduotis, kuriuos savo pasiūlyme turi pateikti/atlikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys bei atlikta užduotis, pateikiama specialiųjų pirkimo sąlygų 7 priede.

* 1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  2. Perkančioji organizacija atmes tiekėjo pasiūlymą, jeigu:
     1. kartu su pasiūlymu nebus pateikti specialiųjų pirkimo sąlygų 6.1.1.1, 6.1.1.9 ir 6.1.2.1 papunkčiuose reikalaujami dokumentai;
     2. bus pasiūlytas bent vienas nulinis arba neigiamas įkainis.

# Sutarties sudarymas

9.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 10 priede.

# Kitos sąlygos

* 1. Pakeisti kvalifikacijos reikalavimų neatitinkantį arba bent vieną perkančiosios organizacijos nustatytą pašalinimo pagrindą atitinkantį ūkio subjektą ar subtiekėją **leidžiama tik tuo atveju, jei tokio ūkio subjekto ar subtiekėjo patirtis nebuvo vertinama ekonominio naudingumo balais**, t. y. patirtis buvo vertinama tik siekiant įsitikinti, ar ji atitinka nustatytus kvalifikacijos reikalavimus ir už šią patirtį nebuvo skiriami balai. Tuo atveju, jei ūkio subjekto, kurio pajėgumais ketina remtis tiekėjas, ar esant pirkimo sąlygų 4 priedo 4 punkte nurodytai situacijai – tiekėjo pasitelkto subtiekėjo **patirtis buvo vertinama ekonominio naudingumo balais**, ir vėliau buvo nustatyta, kad jis netenkina jam keliamų kvalifikacijos reikalavimų, **tiekėjui neleidžiama pakeisti tokio ūkio subjekto ar subtiekėjo kitu reikalavimus atitinkančiu asmeniu,** kadangi duomenys apie konkretų asmenį yra susiję su ekonomiškai naudingiausio pasiūlymo vertinimo kriterijumi. Tokiu atveju tiekėjo pasiūlymas bus atmetamas bendrųjų pirkimo sąlygų 18.1.3. ir / arba 18.1.4. papunkčiuose numatytais pagrindais.
  2. Visi ūkio subjektai, taip kaip jie apibrėžti bendrųjų sąlygų 1.16 punkte, ir/ar kvazisubtiekėjai, taip kaip jie apibrėžti bendrųjų sąlygų 1.18. punkte, turi būti išviešinti tiekėjo pasiūlyme iki pasiūlymų pateikimo momento. **Jeigu pasiūlymų vertinimo metu paaiškėja, kad tiekėjas, nenurodęs jog remiasi kitų ūkio subjektų pajėgumais (kvalifikacija), pats neatitinka pirkimo dokumentuose aiškiai ir nedviprasmiškai suformuluotų kvalifikacijos reikalavimų, jis neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.**
  3. Pakeisti kvalifikacijos reikalavimų neatitinkantį arba bent vieną perkančiosios organizacijos nustatytą pašalinimo pagrindą atitinkantį ūkio subjektą ir/ar kvazisubtiekėjai leidžiama tik tuo atveju, jei tokio ūkio subjekto ar subtiekėjo patirtis nebuvo vertinama ekonominio naudingumo balais, t. y. patirtis buvo vertinama tik siekiant įsitikinti, ar ji atitinka nustatytus kvalifikacijos reikalavimus ir už šią patirtį nebuvo skiriami balai.
  4. Jei **keliamų kvalifikacijos reikalavimų neatitinka tiekėjo darbuotojas, tiekėjui nėra leidžiama pasiūlymų vertinimo metu jį pakeisti kitu, kvalifikacijos reikalavimus atitinkančiu, darbuotoju.**

\_\_\_\_\_\_\_\_\_\_